section_heading: Životopis i umjetničko djelovanje
paragraph_text: Hrepa i pjevačica Antonija Vrgoč Ro La, njegova sadašnja supruga, osnivaju u proljeće 2010. blues band Sunnysiders, te kao pobjednici 2nd Croatian Blues Challenge-a u veljači 2011. sviraju na 27th International Blues Challengeu u Memphisu. Nakon uspješnog nastupa u četvrtfinalu, svirajući isključivo autorske skladbe, prolaze u polufinale. U bendu Hrepa pjeva, sklada te svira gitaru, ukulele i usnu harmoniku. Band izdaje tri albuma, a njihov posljednji Click Play 2018.osvaja nagradu Fender Mega Music za najbolji blues album sezone.